CELEX: 62019TN0698
Language: fi
Date: 2019-10-11 00:00:00
Title: asia T-698/19: Kanne 11.10.2019 – FJ ym. v. EUH

2.12.2019   
            
            
               FI
            
            
               Euroopan unionin virallinen lehti
            
            
               C 406/39
            
         
      Kanne 11.10.2019 – FJ ym. v. EUH
      (asia T-698/19)
      (2019/C 406/49)
      Oikeudenkäyntikieli: ranska
      
         Asianosaiset
      
      
         Kantaja: FJ ja kahdeksan muuta kantajaa (edustaja: asianajaja J.-N. Louis)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen, jolla vahvistetaan kantajien vuoden 2018 joulukuun palkkalaskelmat siltä osin kuin siinä sovelletaan ensimmäisen kerran, taannehtivasti 1.2.2018 alkaen, heidän palkkoihinsa sovellettavia uusia korjauskertoimia
               
            
                  —
               
               
                  velvoittamaan EUH:n korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen 64 ja 65 artiklan rikkomiseen, yhdenvertaisen kohtelun periaatteen loukkaamiseen ja ilmeiseen arviointivirheeseen. Kantajat väittävät, että heidän palkkoihinsa sovelletuilla korjauskertoimilla, jotka ovat lisäksi ristiriidassa Yhdistyneiden kansakuntien vahvistamien korjauskertoimien kanssa, ei ole varmistettu heidän ostovoimansa vastaavuutta.
               
            
                  2)
               
               
                  Toinen kanneperuste, joka perustuu henkilöstösääntöjen 85 artiklan rikkomiseen, oikeusvarmuuden periaatteen loukkaamiseen ja huolenpitovelvollisuuden laiminlyöntiin. Kantajat katsovat tältä osin, ettei heillä voinut olla tiedossaan, että heidän palkkansa, jotka maksettiin heille voimassa olevia korjauskertoimia soveltaen, olivat sääntöjenvastaisia.
               
            
                  3)
               
               
                  Kolmas kanneperuste, joka perustuu henkilöstösääntöjen liitteessä X olevan sen 13 artiklan rikkomiseen, jossa säädetään palkkojen väliaikaisesta päivittämisestä, kun elinkustannukset ovat kehittyneet korjauskertoimen ja vastaavan vaihtokurssin soveltamisen jälkeen mitattuina yli 5 prosenttia edellisen kyseistä maata koskevan päivityksen jälkeen.